উন্নত দেশগুলোতে সফটওয়্যারর মানের নিশ্চয়তার জন্য সার্টিফায়েড টেস্টারদের সফটওয়্যার টেস্টিংয়ের দায়িত্ব দেয়া হয়। বর্তমানে ইন্টারন্যাশনাল সফটওয়্যার টেস্টিং কোয়ালিফিকেশন বোর্ডের (আইএসটিকিউবি) সফটওয়্যার টেস্টার সার্টিফিকেট প্রাপ্তদের সার্টিফায়েড সফটওয়্যার টেস্টার ইঞ্জিনিয়ার হিসাবে গণ্য করা হয়। বেলজিয়ামের রাজধানী ব্রাসেলসভিত্তিক ইন্টারন্যাশনাল সফটওয়্যার টেস্টিং বোর্ড সফটওয়্যার টেস্টিং এ 'আইএসটিকিউবি সার্টিফায়েড ফাউন্ডেশন লেভেল (সিটিএফএল)' ও 'আইএসটিকিউবি সার্টিফায়েড টেস্টার অ্যাডভান্সড লেভেল' এবং 'সার্টিফায়েড টেস্টার এক্সপার্ট লেভেল' কোর্স প্রবর্তন করে উত্তীর্ণদের সার্টিফায়েড টেস্টারের সার্টিফিকেট প্রদান করে যা আন্তর্জাতিক বাজারে অনেক দিন ধরেই স্বীকৃতি পেয়ে আসছে। বর্তমানে সারা পৃথিবীতে এ ধরনের লক্ষাধিক সার্টিফায়েড সফটওয়্যার টেস্টিং প্রফেশনাল কাজ করছেন। ভারতের সার্টিফায়েড সফটওয়্যার প্রফেশনালের সংখ্যা ৮ হাজার এর অধিক। কিন্তু দুঃখজনক হচ্ছে বাংলাদেশে সফটওয়্যার অঙ্গনে সার্টিফায়েড সফটওয়্যার প্রফেশনাল টেস্টার সংখ্যা মাত্র ১৭ জন।